Diari Oficial de la Generalitat Valenciana


Sumari del DOGV 5190, del 02-02-2006 (2006/794)

Rotlle d'apel·lació número 730/2005. Cèdula de notificació.
-----------------------------------------------------------

### Dades del document

Número de DOGV
:   5190

Data del DOGV
:   02-02-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/794


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 730/2005. Cèdula de notificació. [2006/Q794]  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:   
Que en virtut del que s'ha acordat mitjançant resolució del dia de hui, dictada en el rotlle d'apel·lació número 730/2005, que prové del juí ordinari 545/2004, del Jutjat de Primera Instància de Gandia número 3, s'ha acordat notificar a l'apel·lat que es dirà al final, la sentència dictada en l'esmentat rotlle, que té l'encapçalament i la decisió que es diuen tot seguit:  
«Encapçalament  
Sentència número 516/2005  
València, 29 de novembre de 2005  
Magistrats:   
· Rosa María Andrés Cuenca  
· Gonzalo Caruana Font de Mora  
· Purificación Martorell Zulueta  
La Secció Novena de l'Audiència Provincial de València, sent-ne ponent la magistrada Rosa María Andrés Cuenca, ha vist el present rotlle d'apel·lació número 730/2005, que prové de les actuacions de juí ordinari 545/2004, promogudes davant el Jutjat de Primera Instància de Gandia número 3, entre les parts; d'una, com a demandant apel·lant, l'Institut de Crèdit Oficial, i, de l'altra, com a demandada apel·lada, Adriano Salazar Lima i María Pilar García Cumplido; Virgilio Julio Bañuls, herència jacent de Teresa Bañuls Martí, sobre reclamació de quantitat, en virtut del recurs d'apel·lació interposat per l'Institut de Crèdit Oficial.  
Decisió  
S'estima el recurs d'apel·lació interposat per l'Institut de Crèdit Oficial i es desestima l'interposat per la representació d'Adriano Salazar Lima i María Pilar García Cumplido contra la sentència dictada pel Jutjat de Primera Instància número 3 de Gandia, en el juí ordinari 545/2004 d'este jutjat, que es revoca en part, i, en lloc seu, mantenint la condemna als demandats al pagament del principal, d'11.278,98 euros, ja produïda en primera instància, es condemna al pagament dels interessos remuneratoris per 2.174,14 euros i de demora liquidats, reclamats en la demanda, per un import de 14.351,54 euros, i els que es reporten al tipus del 13% des del 9 de juliol de 2001, data de tancament de l'operació, imposició expressa de les costes de primera instància als demandats. Pel que fa a les costes d'esta alçada, no procedix una expressa imposició de les derivades del recurs plantejat per la demandant, que s'acull, i imposem les vinculades al recurs dels demandats a esta part, a causa de la seua desestimació íntegra.  
Notifiqueu esta resolució a les parts i, de conformitat amb l'establit en l'article 207.4 de la Llei d'Enjudiciament Civil, una vegada transcorreguts els terminis establits, si escau, per a recórrer sense que s'haja impugnat, quedarà ferma, sense necessitat d'una ulterior declaració; i es procedirà a retornar les actuacions originals, juntament amb un certificat literal de la present resolució i l'oportú ofici, al jutjat de procedència.  
Esta és la nostra sentència, de la qual s'unirà un certificat al rotlle, que pronunciem, manem i firmem.  
Interlocutòria  
Audiència Provincial  
Secció Novena  
València, 27 de desembre de 2005  
Magistrats  
· Rosa María Andrés Cuenca  
· Gonzalo Caruana Font de Mora   
· Purificación Martorell Zulueta  
Havent-ne informat, i donat per presentat l'escrit anterior per la procuradora dels tribunals Teresa Pérez Orero, uniu-lo al rotlle que li correspon, i vist l'escrit anterior, la sala acorda:  
1. Procedir a rectificar errades materials advertides en la sentència dictada per esta sala en data 29 de novembre de 2005, registrada amb el número 516/2005, que seguidament es concreten:  
a) Fonament jurídic primer, apartat final, en què s'indica al contingut del recurs dels demandats que s'haurà de llegir d'ara en avant de la manera següent:  
.Sol·licita en definitiva que amb l'estimació del recurs es desestime la demanda sense entrar en el fons acollint l'excepció formulada i si s'entra en el fons es desestime íntegrament la demanda o subsidiàriament s'estime la demanda exclusivament pel principal més els interessos legals des de la sentència..  
b) En el fonament jurídic segon, paràgraf segon, cal entendre suprimida la frase .sense impugnació de la sentència..  
2. No pertoca la modificació ni complement que sol·licita la part recurrent en els altres apartats de l'escrit.  
Notifiqueu la present resolució a les parts que han comparegut, i feu-los saber que el termini per a interposar el recurs, si és procedent, contra la sentència, es començarà a comptar des de la notificació de la present resolució (article 448.2 de la LEC).  
Així ho acorden, manen i firmen els magistrats de la Secció Novena de l'Audiència Provincial de València».  
I perquè el que s'ha acordat es complisca i valga de notificació a l'apel·lat Virgilio Julio Bañuls, herència jacent de Teresa Bañuls Martí, i es publique en el Diari Oficial de la Generalitat Valenciana, llibre i expedisc el present edicte.  
València, 5 de gener de 2006.. El secretari judicial: Román Rodríguez de Albaladejo.